સંબંધો હોય કે વૃક્ષ હોય કે મૌસમ હોય,એ કાયમ એકધારા રહેતા નથી.ઘણા મિત્રો બને છે અને ઘણા મિત્રો આપણા જીવનમાંથી ચાલ્યા જાય છે.પરિવર્તન એ સંસારનો નિયમ છે,એ વાત અહિંયા લાગું પડે છે,પણ આ બધામાંથી એક બે એવી પ્રિય વ્યકિત હોય છે,જેની સાથે આપણે કે એ કદી બદલી શકતા નથી.કદાચ જેને ઋણાનુબંધ કહે છે એવો સંબંધ બંધાય છે.આ પ્રકારની શ્રેણીમાં આવતા લોકો સાથે આપણે કે આપણી પરિસ્થિતિ મૂજબ બદલી શકતાં નથી.કારણકે આ એવા પ્રકારની વ્યકિત છે જેને આપણે કોઇ પણ સંજોગે ગુમાવવા માંગતા નથી.ધણી વખત આ પ્રકારની ગમતી વ્યકિત આપણી સાથે એની મરજી મૂજબનો વ્યવાહર કરે એ .છતા આપણે એની મનમાની ચલાવી લઇએ છીએ.કારણકે આપણે જાણીએ છીએ કે આ પ્રકારની હરકત એમની મોટે ભાગે ક્ષણિક હોય છે.થોડા કલાકો કે દિવસમાં એ સંબંધ ફરી હતા એ જ મુળ સ્થિતિમાં ગોઠવાય છે.એક કહેવત છે કે"ડાકણ પણ એક ઘર તારવીને ચાલે છે."એ અહિંયા બરાબર લાગુ પડે છે.દુનિયાદારી સામે આપણે ભલે ગમે તેવા હોઇએ પણ આ વ્યકિત સામે હમેશાં આપણા સારાપણા સાથે સમર્પણ ભાવ રહે છે..